ઇમરાન ખાનનો કન્ફ્યુઝ્ડ અને સાથે-સાથે પેરન્ટ્સના નિયમોમાં બંધાયેલા યુવાનનો રોલ ચૅલેન્જિંગ છે. તેની બૉડી-લૅન્ગ્વેજ ઘણી સારી છે, પણ એક્સપ્રેશન્સના ભાગે તે અમુક વખત હજી નબળો રહે છે. જોકે તેની કરીના સાથેની કેમિસ્ટ્રી ઘણી પસંદ કરવામાં આવશે. કરીના કપૂરને આ પ્રકારના જ અવતાર સાથે ‘જબ વી મેટ’માંં જોઈ હતી એમ ઘણા લોકોનો મત છે અને ગીતના બચપણ સામે રિયાના ઘણી મૅચ્યોર છે એ સિવાય બધું કૉમન છે પણ ખરું. આ કારણે જ આવા રોલમાં કરીનાને પસંદ કરનારા ઘણા છે અને કરીના નિરાશ નહીં કરે. બમન ઈરાની અને રત્ના પાઠક શાહ તેમના નાનકડા રોલમાં પર્ફેક્ટ છે. વિનોદ મેહરાની દીકરી સોનિયા મેહરા પણ ગેસ્ટ અપીરન્સમાં પ્રભાવશાળી છે.